แคลนนาด (วิชวลโนเวล)

| แคลนนาด |
| --- | --- |
หน้าปกที่มีนางเอก นางิซะ ฟุรุกาวะ
ผู้พัฒนา: คีย์
ผู้จัดจำหน่าย: วิชวลอาตส์ (วินโดวส์, แอนดรอยด์) อินเตอร์แชนเนล (เพลย์สเตชัน 2) โพรโตไทป์ (โฟมา, ซอฟต์แบงก์ 3จี, เพลย์สเตชัน พอร์เทเบิล, เอกซ์บอกซ์ 360, เพลย์สเตชัน 3, เพลย์สเตชัน วิตา, เพลย์สเตชัน 4, นินเท็นโด สวิตช์) ทั่วโลก: เซไคโปรเจกต์ (วินโดวส์)
กำกับ: จุง มาเอดะ
ศิลปิน: อิตารุ ฮิโนอุเอะ
เขียนบท: จุง มาเอดะ ยูอิชิ ซูซูโมโตะ ไค โทยะ โอกาโนะ
แต่งเพลง: จุง มาเอดะ ชินจิ โอรีโตะ มาโกเมะ โทโกชิ
เครื่องเล่น: ไมโครซอฟท์ วินโดวส์, เพลย์สเตชัน 2, โฟมา, ซอฟต์แบงก์ 3จี, เพลย์สเตชัน พอร์เทเบิล, เอกซ์บอกซ์ 360, เพลย์สเตชัน 3, แอนดรอยด์, เพลย์สเตชัน วิตา, เพลย์สเตชัน 4, นินเท็นโด สวิตช์
วางจำหน่าย: แคลนนาด  28 เมษายน 2004  วินโดวส์JP: 28 เมษายน 2004 JP: 29 กุมภาพันธ์ 2008 JP: 28 พฤษภาคม 2010 ทั่วโลก: 23 พฤศจิกายน 2015 เพลย์สเตชัน 2JP: 23 กุมภาพันธ์ 2006 โฟมาJP: 26 พฤศจิกายน 2007 ซอฟต์แบงก์ 3จีJP: 16 มกราคม 2008 เพลย์สเตชัน พอร์เทเบิลJP: 29 พฤษภาคม 2008 เอกซ์บอกซ์ 360JP: 28 สิงหาคม 2008 เพลย์สเตชัน 3JP: 21 เมษายน 2011 แอนดรอยด์JP: 18 กันยายน 2012 เพลย์สเตชัน วิตาJP: 14 สิงหาคม 2014 เพลย์สเตชัน 4ทั่วโลก: 14 มิถุนายน 2018 นินเท็นโด สวิตช์ทั่วโลก: 4 กรกฎาคม 2019   แคลนนาด เรื่องราวเสริม  มกราคม 2008  โฟมา, ซอฟต์แบงก์ 3จีJP: มกราคม 2008 เอกซ์บอกซ์ 360JP: 28 สิงหาคม 2008 เพลย์สเตชัน พอร์เทเบิลJP: 3 มิถุนายน 2010 (vol. 1) JP: 15 กรกฎาคม 2010 (vol. 2) เพลย์สเตชัน 3JP: 6 กรกฎาคม 2011 แอนดรอยด์JP: 30 พฤศจิกายน 2011 (vol. 1) JP: 11 เมษายน 2012 (vol. 2) วินโดวส์ทั่วโลก: 2 มิถุนายน 2016 นินเท็นโด สวิตช์ทั่วโลก: 20 พฤษภาคม 2021  
แนว: วิชวลโนเวล
รูปแบบ: ผู้เล่นเดี่ยว
แคลนนาด (ญี่ปุ่น: クラナド; โรมาจิ: Kuranado; อังกฤษ: Clannad) เป็นชื่อเกมประเภทวิชวลโนเวล (visual novel) ซึ่งบริษัทคีย์ (Key) ผลิตขึ้นและเผยแพร่ตั้งแต่วันที่ 28 เมษายน 2547 สำหรับเล่นบนคอมพิวเตอร์ส่วนบุคคลซึ่งใช้ระบบปฏิบัติการของวินโดวส์ ต่อมาจึงพัฒนาให้เล่นกับเพลย์สเตชัน 2, เพลย์สเตชันแบบพกพา, เอกซ์บอกซ์ 360 และเพลย์สเตชัน 3 ได้ด้วย เกมนี้เป็นผลงานลำดับที่สามของคีย์ถัดจาก แอร์ (Air) และ แคนอน (Kanon) ตามลำดับ แต่ต่างกันตรงที่เกมทั้งสองนั้นเมื่อแรกประกอบไปด้วยเนื้อหาลามกอนาจารมุ่งเร้ากำหนัดเป็นสำคัญ ต่อภายหลังจึงทำฉบับที่ปราศจากสื่อดังกล่าววางจำหน่ายในตลาดผู้เยาว์ ขณะที่เกมนี้ไม่มีเนื้อหาทำนองเช่นว่ามาแต่ต้น และได้รับการจัดประเภทว่าเหมาะสมสำหรับทุกเพศทุกวัย อย่างไรก็ดี ภายหลังได้ออกตอนพิเศษของเกมนี้โดยมีเนื้อหาเร้ากามารมณ์ ชื่อ โทะโมะโยะอาฟเตอร์: อิตส์อะวันเดอร์ฟูลไลฟ์ (Tomoyo After: It's a Wonderful Life)
เกมนี้ว่าด้วยชายหนุ่มคนหนึ่งซึ่งต้องพบปะกับผู้คนมากหน้าหลายตาตั้งแต่เรียนระดับมัธยมศึกษาตอนปลายไปจนถึงเติบใหญ่ทำมาหาเลี้ยงชีพ และต้องช่วยเหลือคนเหล่านั้นแก้ไขปัญหาเป็นรายไป เนื้อหาแบ่งเป็นสององก์ต่อเนื่องกัน องก์แรกเรียก "ชีวิตวัยเรียน" (School Life) และองก์ที่สองเรียก "เรื่องราวให้หลัง" (After Story)
แรกจำหน่าย ฉบับเล่นบนคอมพิวเตอร์ส่วนบุคคลนั้นขายดีเป็นอันดับหนึ่งในประเทศญี่ปุ่น ในเวลาต่อมาก็ติดอันดับเกมห้าสิบเกมที่ขายดีที่สุดในประเทศอีกหลายครั้ง เกมนี้ได้รับการดัดแปลงเป็นสื่ออื่น ๆ อีกจำนวนมาก ได้แก่ มังงะสี่ชุด ชุดแรกลงพิมพ์เป็นตอน ๆ ในนิตยสาร คอมิกรัช (Comic Rush) ชุดสองลง คอมิกดิจิ + (Comi Digi +) ชุดสามลง เด็งเงะกิจีส์แมกาซีน (Dengeki G's Magazine) และชุดสี่ลง แดรก็อนเอจเพียวร์ (Dragon Age Pure) นอกจากนี้ ยังมีประชุมการ์ตูน ไลท์โนเวล สมุดภาพ ละครเสียง และอัลบัมเพลงอีกหลายชุด ต่อมาบริษัทโทเอแอนิเมชัน (Toei Animation) ดัดแปลงเป็นอนิเมะโรง เข้าฉาย ณ วันที่ 15 กันยายน 2550 เป็นวันแรก และบริษัทเกียวโตแอนิเมชัน (Kyoto Animation) ดัดแปลงเป็นอนิเมะโทรทัศน์จำนวนสองฤดูกาล สี่สิบเจ็ดตอน กับโอวีเอ (original video animation) อีกสองตอน เผยแพร่ในระหว่างปี 2550 ถึง 2553 ซึ่งได้รับความนิยมเป็นอันมากทั้งในประเทศและต่างประเทศ